open-index/open-wikipedia-markdown huggingface dataset:
Karoline Schuch

**Karoline Schuch** es un actoressa de television e de cinemá de Germania. Ella nascet li 19-im de octobre 1981 in Jena e ludet inter 2000 e 2002 in li serie de television *Verbotene Liebe* (Interdictet amore) li rol de *Lara Cornelius*. Desde ti rol Karoline ludet in plu quam 60 filmes e productiones de television.

Karoline Schuch studiat acter e psichologie in Berlin. Ella have du filias.

In li annu 2023 Karoline Schuch ludet li cardinal rol de *Maggie Krings* in li misterie-serie de television Oderbruch.
Robert Redford

**Charles Robert Redford, Jr.** esset un famosi actor e film-director del Unit States de America de cinemá e de television. Il nascet ye li 18-im de august 1936 in Santa Monica, Californa e morit ye li 16-im de septembre 2025 in Sundance, Utah.

Robert Redford esset activ inter 1959 til su morte in li annu 2025.

Robert Redford ganiat li Oscar-premie quam film-director por li film Ordinary people in li annu 1981. Il es anc activ quam film-producent. Robert Redford ganiat anc quam actor mult premies.

Robert Redford ludet in mult filmes por exemple *Barefoot in the Park* (1967), *Butch Cassidy and the Sundance Kid* (1969), *Jeremiah Johnson* (1972), *The Candidate* (1972), *The Sting (1973)*, *The Way We Were* (1973), *Three Days of the Condor* (1975), *All the President's Men* (1976), *The Electric Horseman* (1979), *Brubaker* (1980), *The Natural* (1984), Out of Africa (1985) *Sneakers* (1992), *All Is Lost* (2013), *Truth* (2015), *Our Souls at Night* (2017) e *The Old Man & the Gun* (2018).

Robert Redford esset duvez maritat e have quar infantes. Inter 1958 e 1985 il esset maritat con Lola Van Wagenen e desde li annu 2009 til su morte con Sibylle Szaggars.
Oderbruch

**Oderbruch** es un paisage e region in li ost de Germania. It es situat al fluvie Oder in li país federal Brandenburgia. Un litt parte apartene desde li annu 1945 a Polonia e in polones li region porta li nómine *Kotlina Freienwaldzka*.

Li Oderbruch extende se del cités Oderberg e Bad Freienwalde in li nord e li cité Lebus in li sud. Li german parte del Oderbruch apartene al Subdistrict Märkisch-Oderland. 

Li Oderbruch have un longore de 60 kilometres e li largore varia inter 12 e 20 metres. It have un area de 920 quadrat-kilometres. It es un relativ plat region.

Li Oderbruch apartenet a Prussia e esset colonisat plu intensivmen pos li annu 1753 pos on fat li paludes del region sistematicmen sicc. In li annu 1947 perdit 20.000 homes in li region lor hem per inundationes.
Bad Freienwalde

**Bad Freienwalde**, oficialmen Bad Freienwalde (Oder), es un cité in Germania in li land Brandenburgia. It es situat in li Subdistrict Märkisch-Oderland in li ost parte de Brandenburgia. Bad Freienwalde apartene al historic region Oderbruch.

Bad Freienwalde have 11.877 (2024)  habitantes e un area de 131,11 quadrat-kilometres.

* Borgomastro: Ralf Lehmann (Cristan Democratic Union de Germania)

Bad Freienwalde esset mentionat por li unesim vez in un historic document in li annu 1316 quam *Vrienwalde*. Til li annu 1925 li cité portat li nómine *Freienwalde*. In li annu 1925 it recivet li statu de un loc sanatori. In li annu 1994 li cité changeat su nómine oficialmen a *Bad Freienwalde (Oder)*.

## Sport
Bad Freienwalde have un 40-metres ski-saltería, quel porta li nómine Helmut Recknagel saltería.
Paul Kagame

**Paul Kagame** es un politico e oficero de Rwanda. Il nascet li 23-im de octobre 1957 in Tambwe, Gharima e es desde li 22-im de april 2000 presidente de Rwanda. Paul Kagame es li presidente del Patriotic Fronte de Rwanda e es membre del etnic gruppe de Tutsis.

## Personal e professional vive
Paul Kagame devet fugir de Rwanda in li annu 1962 pro pogromes del Hutis contre li Tutsis. Il adultijat in Uganda e fat un militari cariera in li armé de Uganda. 

Paul Kagame devenit militari comandante del Tutisi-milicie Patriotic Front de Rwanda e il recivet un militari education in li Unit States de America. Li Patriotic Front de Rwanda esset un partise in li Guerre intern de Rwanda in li annu 1994.

Paul Kagame esset un professional oficiro inter 1979 e 2000.

Desde li annu 2000 Paul Kagame es maritat con Jeannette Kagame e li cuple have quar infantes.

## Political cariera
* 1994-2000 Paul Kagame esset li vice-presidente e ministre por defense de Rwanda.
* 2000 Paul Kagame devenit ye li 22-im april 2000 presidente de Rwanda.
* 2018-2019 Presidente del African Union.
* 2022-2024 Presidente del Commonwealth of Nations.
Joseph Pilates

**Joseph Hubertus „Joe“ Pilates** esset un inventor, chef exercition de sport e autor de Germania e USA. Il nascet li 9-im de decembre 1883 in Mönchengladbach (Germania) e morit ye li 9-im de octobre 1967 in New York. Joseph Pilates inventet li Pilates-metode por fisical exercitiones.

Joseph Pilates esset ja in yun etá tre activ in sport. Il fat artistic gimnastica, gimnastica, ski alpin e bodybuildung, ma anc Zen-meditation e yoga. Joseph Pilates translocat in li annu 1912 a Anglia e devenit professional boxero e laborat quam fisical chef de exercition.

Pos li Unesim Guerre Mundal Joseph Pilates retornat a Germania e laborat quam chef de fisical exercition del policie in Hamburg. Il translocat al Unit States de America in li annu 1926. Joseph Pilates maritat li infirmiera Clara Zeuner, quem il conosset durant li viage al Unit States de America.

Joseph Pilates continuat in li USA quam chef de exercition e creat li Pilates-metode por fisical exercitiones e scrit libres pri su metode. Il instructet famosi danseros quam George Balanchine e Marta Graham.
Mark Twain

**Mark Twain**, nascet quam Samuel Langhorne Clemens, esset un autor e humorist de USA. Il nascet li 21-im de novembre 1835 in Florida (Missouri) e morit ye li 21-im de april 1910 in Redding (Connecticut).

Mark Twain es egardat quam li max grand humorist del USA e patre del US-american litteratura. Su roman *The Adventures of Tom Sawyer* (Li aventuras de Tom Sawyer) in li annu 1876 e li continuation *Adventures of Huckleberry Finn* (Li aventuras de Huckleberry Finn) in li annu 1884
devenit tre famosi e successosi.

Mark Twain esset un representante del *american realisme*.

Mark Twain esset maritat con Olivia Langdon Clemens inter 1870 til li morte de su marita in li annu 1904. Li cuple havet quar infantes.
Claudia Cardinale

**Claudia Cardinale**, nascet quam  *Claude Joséphine Rose Cardinale*, esset un famosi actoressa de Italia. Ella nascet li 15-im de april 1938 in Tunis e morit in li etá de 87 annus ye li 23-im de septembre 2025 in Nemours (Francia).

Claudia Cardinale esset activ quam actoressa inter 1957 e 2022 e elle recivet diversi film-premies. Elle ludet inter altri in li filmes 
8½ de Federico Fellini in li annu 1963, *Il Gattopardo* (Li Leopard) de Luciano Visconti in li annu 1963, in li famosi western-film Once Upon a Time in the West de Sergio Leone in li annu 1968 e Fitzcarraldo de Werner Herzog in li annu 1982.

Claudia Cardinale esset inter 1966 e 1975 maritat con li italian film-producent Franco Cristaldi e inter 1975 e 2017 con li italian film-director Pasquale Squitieri, qui morit in li annu 2017. Claudia Cardinale havet du infantes.

Claudia Cardinale es anc activ por li yures de féminas.
Maraton

**Maraton**  o anc *martaon-curse* es un sport del atletisme. It es desde li annu 1896 parte del programma del Olimpic Ludes. Maraton es un curse in quel li sportistes deve currer un distantie de 42,195 kilometres. It es li max long distantie in li atletisme.

Li maraton-curse esset creat in li annu 1896 por li Olimpic Ludes in Athina. Li competition deve comemorar li curse del soldate *Filipides* in li antiquitá. Secun li legende Filipes curret pos li Battalie de Maraton in li annu 490 ante Cristo, in quel li greces victet contra li Perses de Maraton a Athina por anuncar li victorie e pos su anuncie il morit pro exhaustion. Li historico Herodotos creat ti legende.
David Cronenberg

**David Paul Cronenberg** es un tre successosi film-director e film-producent de cinemá de Canada. Il nascet li 15-im de marte 1943 in Toronto, Canada e il inventet li genre de body horror-filmes. 

David Cronenberg directet mult scientic fiction horror-filmes quam *Shivers* (1975), *[[Scanners]]* (1981), *Videodrome* (1983) e *The Fly* (1986). In li annu 1983 il directet li horror-film The Dead Zone, quel es basat sur un roman de Stephen King. In li annu 2005 David Cronenberg directet li film *A History of Violence*.

David Cronenberg es desde li annu 1966 anc activ quam actor.

David Cronenberg es duvez maritat e have tri infantes.
Magdeleine Vallieres Mill

**Magdeleine Vallieres Mill** es un professional ciclista de Canada in discipline ciclisme sur li strade. Ella nascet li 10-im de august 2001 in Sherbrooke (Québec) e ganiat in li annu 2025 li medallie de aure in li Championatu Mundal de Ciclisme in Kigali (Rwanda) in li discipline ciclisme sur li strade.

Magledeine Vallieres Mill divenis ye li annu 2020 profesionala sportista de ciclismo.

## Teams
* 2016–2017 CC Sherbrooke
* 2018–2019	Québecor–Stingray
* 2019 Watersley Race Development Team
* 2020–2021 WCC Team
* 2022–2024 EF Education-Tibco-SVB
* 2025–EF-Oatly-Cannondale

## Successes
* 2024 Trofeo Palma Femina
* 2025 Champion mundal in li Championatu Mundal de Ciclisme in Kigali (Rwanda) in li discipline ciclisme sur li strade.
Inga Ruginienė

**Inga Ruginienė**, nascet quam Inga Raitelaitytė,  es un féminin politico de Lituania. Ella nascet li 3-im de august 1975 in Trakai e ella es desde li 25-im de septembre 2025 prim-ministre de Lituania. Inga Ruginienė es membre del Lituanian Socialdemocratic Partise.

## Personal e professional vive
Inga Ruginienė studiat public sanitá e administation de forest-cultura in Vilnius. In li annu 2022 ella recivet un academic gradu in jurisprudentie.

Inga Ruginienė es maritat con Vismantas Ruginis e have du infantes.

## Political cariera
* 2012-2018 Inga Ruginienė esset vice-presidente e desde li annu 2014 presidente del lituanian sindicate del laboreros in li forest-cultura.
* 2018-2024 Inga Ruginienė esset presidente del Conferation del lituanian sindicates.
* 2023-2024 Inga Ruginienė esset vice-presidente del Asociation del europan sindicates.
* 2024 Inga Ruginienė es electet in li parlament de Lituania e devenit membre del Lituanian Socialdemocratic Partise.
* 2024-2025 Inga Ruginienė esset ministre por social securitá e labore de Lituania in li guvernament de Gintautas Paluckas.
* 2025 Inga Ruginienė devenit ye li 25-im de septembre 2025 prim-ministre de Lituania.
J. K. Rowling

**Joanne Rowling** es un anglesi autoressa. Ella nascet li 31-im de may 1965 in Yate, Gloustershire (Anglia) e devenit tre famosi per li successosi fantasie-libre serie Harry Potter. Joanne Rowling scri con li nómine *J. K. Rowling* e anc usa li pseudonim Robert Galbraith.

J. K. Rowling studiat francesi e scientie del classic antiquitá al universitá de Exter. Ella laborat quam instructora in Portugal e esset inter 1992 e 1993 maritat con li jurnalist Jorge Arantes de Portugal. Li cuple have un filia Jessica. Desde li annu 2001 ella es maritat con Neil Murray. Li cuple have un filio e un filia.

## Ovre
Inter 1998 e 2007 J. K. Rowling publicat li Harry Potter-serie e devenit successosi e rich per it. Desde li annu 2013 ella publica sub li pseudonim Robert Galbraith li criminal serie por adultes Comoran Strike. Li serie havet til li septembre 2025 ott tomes. 

Li Harry Potter-libres esset anc tre successosimen adaptat quam filmes. J. K. Rowling scrit li libres por li film-adaptiones e esset li producente del du filmes.
René Magritte

**René François Ghislain Magritte** esset un pictor de Belgia. Il nascet ye li 21-im de novembre 1898 in Lessines e morit ye li 15-im de august 1967 in Bruxelles. René Magritte es un representante del surrealisme.

René Magritte studiat arte in Bruxelles. In li annu 1922 il maritat Georgette Berger. Inter 1927 e 1930 René Magritte habitat in Paris, ma retornat a Bruxelles in li annu 1930. Inter 1929 e 1966 il esset redactor de diversi jurnales e revúes.

## Ovre
Un del max famosi ovres de René Magritte esset li pictura La trahison des images (Li trahison del images) ex li annu 1929. In su picturas il portretat normal coses in un anormal contextu.

### Famosi picturas
* 1927 L'Assassin menacé (Li menaciat assassinator)
* 1929  La trahison des images (Li trahison del images) 
* 1933 La condition humaine (Li condition homan)
* 1953 Golconda
* 1964 Le fils de l'homme (Li filio del hom)
Nikos Christodoulides

**Nikos Christodoulides** (grec:  Νίκος Χριστοδουλίδης) es un politico del Republica Cypria. Il nascet li 8-im de decembre 1973 in Geroskipou e es desde li 28-im de februar 2023 presidente de Cypria. Nikos Christodoulides es membre  del conservativ partise Democratic Reunion. 

## Personal e professional vive
Nikos Christodoulides studiat political scientie in New York (Unit States de America) al Queens College e fat su doctoratu in Athina (Grecia). Il docet political scientie e archeologie al Universitá de Cypria in Nicosia. In li annu 1999 Nikos Christodoulides comensat laborar quam diploment che li ministerie por externi aferes del Repulica Cypria.

Nikos Christodoulides es maritat con li diplomat Philippa Karsera e li cuple have quar fililas.

## Political cariera
* 2014-2018 Nikos Christoulides esset portparol del guvernament del Repulica Cypria.
* 2018-2022 Nikos Christoulides esset inter li 1-im de marte 2018  e li 11–im de januar 2022 ministre por externi aferes del Republica Cypria.
* 2023 Nikos Christoulides devenit ye li 28-im de februar 2023 presidente del Republica Cypria.
Nicholas Sparks

**Nicholas Charles Sparks** es un autor de USA. Il nascet li 31-im de decembre 1965 in Omaha (Nebraska) e devenit successosi per su roman *The Notebook* in li annu 1996. Nicholas Sparks es un successosi autor de romanes de amore e mult de su romanas esset adaptat quam filmes.

Nicholas Sparks studiat *financie de business*al universitá de Notre Dame (Indiana).

Nicholas Sparks esset maritat con Cathy Cote inter 1989 e 2015. Li cuple have quin infantes.

## Ovre
Li roman *The Notebook* esset un grand successe. It sequet li romanes *A Walk to Remember* (2002) e *Message in a Bottle* (1999). 11 de su romanes esset adaptat quam filmes.

Li tema del romanes de Nicholas Sparks es li amore in desfacil témpores.
Harriet Beecher Stowe

**Harriet Beecher Stowe**, nascet quam  Harriet Elizabeth Beecher;, esset un autoressa e political activista contra li sclaveríe de USA. Ella nascet li 14-im de junio 1811 in Lichtfield (Connecticut) e morit ye li 1-im de julí 1896 in Hartford (Connecticut).

Harriet Beecher Stowe devenit famosi per li roman Uncle Tom’s Cabin (Li Cabane de Oncle Tom), quel esset publicat in li annu 1852 e esset un clar plenda por abolir li sclaveríe.

Pos li scola Harriet Beecher Stowe laborat quam instuctora e in li annu 1836 ella maritat li teolog Calvin Ellis Stowe. Li cuple havet sett infantes.

Harriet Beecher Stowe scrit plu quam 30 libres e articules. Su roman Uncle Tom's Cabin havet anc un version de teatre.
Porta Castiglioni

:*Ti-ci articul esset scrit in un altri lingue. Li redactores de ti-ci Wikipedie nu prova de traducer it. On recomanda que li articul *'ne** esse adjuntet de nov a li Articles for speedy deletion (articules por deletion rapid). Discusse quelcunc proposition de deleter al págine de . ''</div>



Li **Porta de Sancte Ambrosio**, anc conosset quam **Porta Castiglioni*', es un porta monumental de [[bronze]] in li [[Catedrale de Milano]], realisat de li sculptor [[Giannino Castiglioni]] e inaugurat li 7 de decembre 1950. Li ovre monstra scenas del vita de [[Sancte Ambrosio]], patrono de Milano, e es considerate un del plus importante sculpturas sacre del seculo XX.  

Li porta esset dessinat, modellat e realisat in [[Lierna]], un village exclusive al [[Lago de Como]], u Castiglioni hat su atelier. 

== Historia ==
Pos li Duesim Guerre Mundial, li [[Veneranda Fabbrica del Duomo di Milano]] fat un commission a Giannino Castiglioni por un nov porta de bronze dedicat a Santo Ambrosio. Ja in 1943 li sculptor hat fat li *bozzetti* (claddes) in *gesso* (glutine e gipse) in su atelier de Lierna; ti pezzes, hodie conservat in li muséo local, format li base pro li formes in bronze queles esset installat in li catedral in 1950.

== Descrition ==
Li porta have du battentes con pannellos in relief quel representa episodes principal del vita del santo:
* li baptisme,
* li ordination episcopal,
* li incontra  con li imperator [[Theodosius I]],
* li morte,
* li aparition in Parabiago.  

Li stil de Castiglioni combina monumentalitá con claritá narrativi: li figuras, potent e plastic, esset designat por esser visibil desde li plazza ante li catedral, con grande richesse de detallies e simbolism. Funder in bronze garantiat stabilitá e un integration harmoniós con li fassada gotic.

== Lierna e li atelier ==
Li village de [[Lierna]], al Lago de Como, esset desde 1927 li centre creativ de Giannino Castiglioni. Ta il realisat centenes de modelles e gessos, hodie conservat in li "Gipsoteca de Lierna", un del max importante collectiones de sculpturas del 20esim secul in Italia. 

== Referenties ==
<references/>

== Bibliografie ==
* Giovanni Cislaghi, *Le porte del Duomo di Milano*, Milano, Electa, 1986.  
* Piero Bairati, *Giannino Castiglioni. Scultore del sacro*, Milano, Jaca Book, 1995.  
* Veneranda Fabbrica del Duomo di Milano (ed.), *Il Duomo di Milano'', Milano, Skira, 2012.  

## Anc vide
* Giannino Castiglioni
* Cathedral de Milano
* Sancte Ambrosio
* Lierna
Odessa A'zion

** Odessa A'zion**, nascet quam Odessa Zion Segall Adlon es un actoressa de television e de cinemá del USA. Ella nascet li 17-im de junio 2000 in Sacramento, California in li horror-film Hellraiser (2022) li cardinal rol de *Riley McKendry*.

Odessa A'zion es li filia del actoressa Pamela Adlon del USA e del german film-director Felix Adlon. Ella es activ quam actoressa desde li annu 2011.

Odessa A'zion ludet li rol de *Nina Riley* in li horror-film Until Dawn in li 2025.
Robert Oppenheimer

**Julius Robert Oppenheimer** esset un famosi teoretic fisico del Unit States de America. Il nascet ye 22-im de april 1904 in New York e il morit ye li 18-im de februar 1967 in Princeton (New Jersey). Robert Oppenheimer es egardat quam *patre del [[atom-bombe]]*.

Robert Oppenheimer originat de un judeic familie. Il studiat fisico e chimie al Universitá de Harvard e teoretic fisica che Max Born in Göttingen (Germania). Pos su doctoratu Robert Oppenheimer studiat in Europa in Leiden (Nederland) e Zúrich (Svissia). Il devenit un del max important scientistes de su periode in li astro-fisica e quantes-mecanica.

Robert Oppenheimer esset inter 1942 e 1945 li director del projecte por developar li atom-bombe por li armé del Unit States de America. Pos li Duesim Guerre Mundal Robert Oppenheimer esset director del Commission por Atomic Energie in li USA. Il perdit li position per reproches pri su political levul opiniones. Robert Oppenheimer continuat laborar al universitá.

Robert Oppenheimer esset maritat con Kitty Oppenheimer (nascet quam Katerine Puening) e li cuple havet du infantes.
Guillaume V de Luxemburgia

**Guillaume V**, con plen nómine  Guillaume Jean Joseph Marie von Nassau,  es li grand-ducrey del Luxemburgia. Il nascet li 11-im de novembre 1981 in Luxemburgia e es desde li 3-im de octobre 2025 grand-duc de Luxemburgia. Guillaume V es li unesim filio del grand-duc Henri e su marita Maria Teresa de Luxemburgia.

Guillaume V studiat un annu al reyal militari academie de Sandhurst in Anglia. Il studiat political scientie e historie in Durham e international politica in London. Guillaume V finit su studies del political scientie in Angers (Francia).

Guillaume V maritat li comta Stéphanie de Lannoy ye li 12-im de octobre 2012. Li cuple have du filios.

Inter 2005 e 2024 Guillaume V esset membre del Consilie del State de Luxemburgia.
Épernay

**Épernay** es un municipie in li nord-ost de Francia. It es situat in li Region Grand Est e it apartene al Département Marne. Épernay es situat in li historic region Champagne.

Li cité have 22.022 (2022) habitantes e un un area de 22,69 quadrat-kilometres. 

Li vinicultura lude un important rol in li economie de Épernay. Li cité es un centre del production del champagne.

Épernay es situat al rive del fluvie Marne.
Mick Wingert

**Mick Wingert** es un actor del Unit States de America. II nascet ye li 4-im de julí 1974 in Lemoore (California) e es activ quam actor de voce desde li annu 2000.

Inter 2021 e 2024 Mick Wingert esset li voce de *Heimerdinger* in li serie de Netflix *Arcane*.

Mick Wingert es desde li annu 2011 maritat con Shawna Scott Barnhart e li cuple have du infantes.
George C. Scott

**George Campbell Scott** esset un actor, film-producent e film-director del Unit States de America de cinemá, de teatre e de television. Il nascet ye li 18-im de octobre 1927 in Wise (Virginia) e morit ye li 27-im de septembre 1999 in Westlake Village apu Los Angeles in California.

George C. Scott studiat al universitá de Missouri in Columbus (Missouri) in jurnalisme, ma finit li universitá con un gradu in teatre e anglesi.

George C. Scott esset activ quam actor desde 1951 til su morte in li annu 1999. Il ganiat mult film-premies, ma refusat quam unesim acceptar li Oscar-premie in li annu 1971 por acter in li film *Patton*. George C. Scott es anc nominat por li Oscar-premie por luder in li filmes *Anatomy of a Murder* (1959), *The Hustler* (1961) e *The Hospital* (1971).

George C. Scott ludet in li film Dr. Strangelove de Stanley Kubrick in li annu 1964 li rol del *General Buck Turgidson*. In li annu 1980 il ludet in li canadian horror-film The Changeling.

George C. Scott esset quinvez maritat e have sett infantes. Il esset duvez maritat con li actoressa Colleen Dewhurst inter 1960 e 1965 e inter 1967 e 1972. Inter 1982 til su morte in li annu 1999 George C. Scott esset maritat con li actoressa Trish Van Devere, qui anc ludet in li horror-film The Changeling in li annu 1980.
Sylvia Pantel

**Sylvia Maria Pantel** es un féminin politico de Germania. Ella nascet li 1-im de januar 1961 in Düsseldorf e es desde li annu 2024 vice-presidente del conservativ partise Union de Valores. Sylvia Pantel esset inter 2013 e 2021 membre del parlament de Germania por li Cristan Democratic Union de Germania.

## Personal e professional vive
Sylvia Pantel studiat economie in Hagen, ma ne finit li studies. Ella laborat du annus quam interprendera. Inter 2001 e 2005 ella laborat in li sfere de sanitá.

Sylvia Pantel es maritat e have quin infantes e quar nepotes.

## Political cariera
* 1996 Sylvia Pantel devenit membre del Cristan Democratic Union de Germania.
* 2004-2013 Sylvia Pantel esset membre del consilie municipal del cité Düsseldorf por li Cristan Democratic Union de Germania.
* 2013-2021 Sylvia Pantel esset membre del parlament de Germania por li Cristan Democratic Union de Germania.
* 2024 Sylvia Pantel abandonat li Cristan Democratic Union de Germania e devenit membre del conservativ partise Union de Valores e devenit vice-presidente del partise e presidente del partise in li país federal Nordrhen-Westfalia.
* 2025 Sylvia Pantel candidat sin successe por li parlament de Germania por li Union de Valores.

## Ligamentes extern
* Internet págine de Sylvia Pantel
* Facebook-págine de Sylvia Pantel
Virgil

**Publius Vergilius Maro**. conosset quam Virgil o Vergil, esset un poet e scritor del Roman Imperie. Il nascet ye li 15-im de octobre in li annu 70 ante Cristo apu Mantova e morit ye li 21-im de septembre in li annu 19 ante Cristo in Brindisi.

Virgil es egardat quam max important autor del Roman Imperie in li antiquitá.

Virgil originat de un rural familie, ma studiat filosofie e retorica. Il havet un bon relation con Gaius Maecenas qui esset un amico del roman imperator Augustus.

## Ovres
* 42/ 39 ante Cristo: Bucolica
* 36/ 29 ante Cristo: Georgica
* 29 /19 ante Cristo: Eneide
Adalbert Stifter

**Adalbert Stifter** esset un autor, pictor e pedagoge de Austria. Il nascet ye li 23-im octobre 1895 in Oberplan, Bohemia (hodie Horní Planá, Tchekia e morit ye li 28-im de januar in Linz. Adalbert Stifter es un del max important autores del epoca de Biedermaier.

Adalbert Stifter comensat studiar jurisprudentie, ma es finit li studies. Il havet un ínfelici amorosi relation con Fanny Greipl. Adalbert Stifter laborat quam privat instructor por infantes de aristocrates in Vienna. Il laborat desde li annu 1848 quam editor del jurnales *Linzer Zeitung* e *Wiener Bote*.

Adalbert Stifter maritat in li annu 1837 Amelia Mohaupt e li cuple ne havet propri infantes. 

Adalbert Stifter morit tri dies pos un prova de suicide ye li 28-im de januar 1868.

## Bibliografie
Li ovre de Adalbert Stifter es racontas, novelles e romanes. Li raconta *Bergkristall* (Cristalle de rocca) es li max famosi ovre de Stifter.

Important ovres es:
* 1844-1850 Studien (Colection de racontas e novellas)
* 1853 Bunte Steine (Colection de racontas in du tomes)
* 1857 Der Nachsommer (roman)
* 1865-1867 Witiko (historical roman)
María Corina Machado

**María Corina Machado Parisca** es un féminin politico de Venezuela. Ella nascet ye li 7-im de octobre 1967 in Caracas e recevit li Nobel-Premie por pace in li annu 2025. María Corina Machado es un conservativ politico, qui es in oposition al pseudo-socialist dictatura in Venezuela sub Hugo Chávez e su successor Nicolás Maduro. Ella fundat e es li presidente del partise Vente Venezuela.

## Personal e professional vive
María Corina Machado studiat ingeniero de economie, financies e political scientie in Caracas.

María Corina Machado es divorciat e have tri infantes con su ex-marito.

## Political cariera
* 2010-2012 María Corina Machado esset membre del partise Primero Justicia (In prim justicie).
* 2011-2014 María Corina Machado esset membre del parlament de Venezuela.
* 2012 María Corina Machado fundat e devenit presidente del political movement Vente Venezuela
* 2023 Un tribunale condamnat María Corina Machado que ella posse candidat por political oficies por 15 annus.
* 2024 María Corina Machado suportat in li campanie electoral por li electiones presidential de Venezuela li candidate del oposition Edmundo González.
* 2025 María Corina Machado recevit li Nobel-Premie por pace in li annu 2025.

## Political repression
In li annu 2011 María Corina Machado supervivet un political attentate in li campanie electoral.
Amir Ohana

**Amir Ohana** (hebreic scrit: אָמִיר אוֹחָנָה) es un politico de Israel. Il nascet li 15-im marte 1976 in Beer Sheva (Israel) e es desde li 29-im de decembre 2022 presidente del Knesset (parlament) de Israel. Amir Ohana es membre del conservativ partise Likud e in strett political relation con Benjamin Netanyahu.

## Personal e professional vive
Amir Ohana studiat pos su obligatori servicie in li armé jurisprudentie al *College of Management Academic Studies* in Rishon LeZion. Il laborat quam avocate til il devenit un professional politico.

Amir Ohana es homosexual e maritat con Alon Hada. Li cuple have un filia e un filio nascet per un matre de surogate in Oregon (Unit States de America).

## Political cariera
* 2015 Amir Ohana devenit membre del Knesset por li partise Likud.
* 2019-2020 Amir Ohana esset ministre por justicie de Israel in li guvernament de Benjamin Netanyahu
* 2020-2021 Amir Ohana esset ministre por public securitá de Israel in li guvernament de Benjamin Netanyahu.
* 2022 Amir Ohana esset electet ye li 29-im de decembre 2022 quam presidente del Knesset.

## Politico
Amir Ohana es politicalmen in un strett relation con Benjamin Netanyahu.
Diane Keaton

**Diane Keaton**, nascet quam  *Diane Hall*, esset un famosi actoressa de USA. Ella nascet ye li 5-im de januar 1946 in Los Angeles, California e morit ye li 11-im de octobre 2025 anc in Los Angeles, California. Ella usat li nómine *Keaton* pro su matre.

Diane Keaton studiat acter, ma anc laborat quam cantatora. Su cariera comensat al Broadway ú ella cantat inter 1968 e 1972 in li musical Hair. Ella esset activ quam actoressa inter 1966 e 1994.

Diane Keaton devenit famosi per luder li rol de *Kay Adams* in li mafia-film The Godfather de Francis Ford Coppola in li annu 1972 e su duesim parte (1977) e triesim parte.

Diane Keaton ganiat mult film-premies. In li annu 1978 Diane Keaton recevit li Oscar-premie por luder li rol de *Annie Hall* in li film Annie Hall de Woody Allen. Diane Keaton aparit in ott filmes de Woody Allen e li du actores anc esset un cuple por quelc annus.

Diane Keaton esset nequande maritat e adoptet du infantes.
Andry Rajoelina

**Andry Nirina Rajoelina** es un politico de Madagascar. Il nascet ye li 30-im de may 1974 in Antsirabe e esset inter li 17-im de marte 2009 til 14-im de octobre 2025. Andry Rajoelina es li fundator e presidente del partise Jeunes malgaches déterminés desde su fundation in li annu 2007. Andry Rajoelina perdit su oficie quan presidente de Madagascar per un colpe de state del armé de Madagascar in li octobre 2025.

## Personal e professional vive
Andry Rajoelina apartene al etnic gruppe del Merina. Il comensat su cariera professional per organisar evenimentes por distraction e laborat quam DJ. Andry Rajoelina fundat un canale de radio e television.

Andry Rajoelina es maritat con Mialy Rajoelina e li cuple have tri infantes.

## Political cariera
* 2007 Andry Rajoelina fundat li partise Jeunes malgaches déterminés (TGV) e devenit su presidente. Il esset un critico del ex-presidente Marc Ravalomanana.
* 2007-2009 Andry Rajoelina esset borgomastro del cité capital Antananarivo.
* 2009-2025 Andry Rajoelina esset inter inter li 17-im de marte 2009 til 14-im de octobre 2025 presidente de Madagascar.
* 2025 Andry Rajoelina perdit su oficie del presidente de Madagascar per un colpe militari e fugit ex Madagascar in li octobre 2025.
Thomasin McKenzie

**Thomasin Katherin Helen Harcourt McKenzie** es un actoressa de Nov-Zeland. Ella nascet ye li 26-im de julí 2000 in Wellington e ludet in li horror-film Old del film-director M. Night Shyamalan li rol de *Maddox* quam yuna.

Li matre Miranda Harcout e li grand-matre Kate Harcout de Thomasin McKenzie esset activ quam actoressas. Thomasin McKenzie es activ quam actoressa desde li annu 2012. In li annu 2019 ella ganiat li premie *National Board of Review Award for Breakthrough Performance* por luder in li film Leave No Trace in li annu 2018.

Desde li annu 2023 Thomasin McKenzie habita in London (Reyatu Unit).

## Filmografie
* 2012: Existence
* 2014: Consent: The Louise Nicholas Story
* 2014: A Long Beside (Curt film)
* 2014: The Hobbit: The Battle of the Five Armies)
* 2015: Shortland Street (Serie de Television, 28 episodes)
* 2015: The Boyfriend Game (Curt film)
* 2015: End of Term (Serie de teleivison)
* 2016: Bright Summer Night (Serie de television, 2 episodes)
* 2016: Jean (Film de television)
* 2016–2017: Lucy Lewis Can’t Lose ((Film de television 11 episodes)
* 2017: The Cul De Sac (Film de television, 5 episodes)
* 2017: The Changeover
* 2018: Leave No Trace
* 2018: Nori Roller Coaster Boy (Film de television)
* 2019: The King
* 2019: Jojo Rabbit
* 2019: Outlaws – Die wahre Geschichte der Kelly Gang *(True History of the Kelly Gang)*
* 2020: Lost Girls
* 2021: The Justice of Bunny King
* 2021: Old
* 2021: The Power of the Dog
* 2021: Last Night in Soho
* 2022: Life After Life (Film de television)
* 2023: Eileen
* 2023: Totally Completely Fine (Film de television)
* 2024: Joy
Michael Randrianirina

**Michael Randrianirina** es un politico e oficiro de Madagascar. Il nascet ye li 23-im de august 1974 in Sevohipoty in li region Androy in li sud del insul  e es desde li 17-im de octobre 2025 presidente de Madagascar. Michael Randrianirina devenit presidente per un colpe de state del armé de Madagascar contra li ex-presidente Andry Rajoelina in li octobre 2025.

## Personal e professional vive
Michael Randrianirina es un professional oficero in li armé de Madagascar in li rang del colonel.

In li annu 2023 Michael Randrianirina esset arestat e condamnat a un annu de prison pro instigation de un rebellion, ma esset amnestiat. Il esset un critico del ex-presidente Andry Rajoelina.

## Political e militari cariera
* 2016-2018 Michael Randrianirina esset guvernator del region Androy
* 2022 Michael Randrianirina devenit comandante del elitari militari unitá CAPSAT.
* 2025 Michael Randrianirina devenit presidente de Madagascar ye li 17-im de octobre 2025 per un colpe militari contra li presidente Andry Rajoelina in li octobre 2025.
Victoire Du Bois

**Victoire Du Bois** es un actoressa de Francia de cinemá e de television. Ella nascet ye li 14-im de junio 1989 in Nantes e ella ludet li cardinal rol de *Emma Larsimon* in li serie de Netflix Marianne in li annu 2019.

Victoire Du Bois studiat acter in Paris.

Victoire Du Bois es activ quam actoressa desde li annu 2011 quande ella ludet in li film *Calm at Sea* del film-director Völker Schlöndorff li rol de *Odette de Niles*. In li annu 2016 ella ludet in li film *Mal de pierres* e in li annu 2017 in li film *Call Me by Your Name*.
Danny Boyle

**Daniel Francis Boyle** es un successosi film-director e film-producent de cinemá, teatre e television del Reyatu Unit. Il nascet ye li 20-im de octobre 1956 in Radcliffe, Lancastershire e ganiat in li annu 2009 li Oscar-premie por su film Slumdog Millionaire. Danny Boyle ganiat mult diversi premies por su filmes.

Danny Boyle originat de un catolic familie e il studiat anglesi e drama in li universitá de Bangor in Gallia. Il es activ quam film-director desde li annu 1980.

In li annu li horror-film 28 days later esset li unesim grand successe de Danny Boyle. In li annu 2025 Danny Boyle directet li triesim parte 28 years later. Altri important filmes de Danny Boyle esset *Shallow Grave* (1994), *Trainspotting* (1996), *The Beach* (2000), *Sunshine* (2007), *127 Hours* (2010), *Steve Jobs* (2015), *T2 Trainspotting* (2017) e *Yesterday* (2019). 

Danny Boyle have tri infantes.
Kyra Leroux

**Kyra Leroux** es un actoressa de Canada de cinemá e de television. Ella nascet ye li 30-im de septembre 2002 in Vancouver e ella es activ desde li annu 2009 quam actoressa. 

Kyra Leroux ludet in li Netflix-serie Brand New Cherry Flavor in li episode 5 li rol de *Tess Nathans* in li annu 2021. Inter 2021 e 2022 ella ludet in li serie de television Riverdale li rol de Britta Beach.

Kyra Leroux studiat acter e parla francesi fluentmen.

## Filmografie
* 2009 Psych quam Pippi Longstocking in li episode: "Let's Get Hairy"
* 2018	Blurtquam Classmate Girl (Film de television)
* 2018 Once Upon a Time	quam Yarrow	in un episode
* 2018 Six quam Friend #1
* 2020 The Quaranteens in diversi roles
* 2020 Julie and the Phantoms quam Dirty Candy Singer #4 in du episodes
* 2021	Schmigadoon! quam Carrie in tri episodes
* 2021 Brand New Cherry Flavor quam	Tess Nathans in un episode 
* 2021 The J Team quam Jess	
* 2021 Christmas Takes Flight quam Chloe (Film de television)
* 2021–2022	Riverdale quam Britta Beach	in 18 episodes
* 2022–2023	Firefly Lane quam Lisa-Karen in 9 episodes
* 2023	Monster High 2 quam Demi Boovais (Film de televison)
* 2024 Lego Dreamzzz: Trials of the Dream Chasers quam Miya	(Voce) in un episode
* 2024 Sugarplummed	quam Nina (Film de television)
* 2025 School Spirits quam Gretchen	in seson 2
* 2025 The Hunting Party quam Sam Handerson	in 3 episodes
Hélène de Beauvoir

**Henriette-Hélène de Beauvoir** esset un pictora e feminista de Francia. Ella nascet li 6-im de junio 1908 in Paris e morit li 1-im de julí 2001 in Goxwiller. Hélène de Beauvoir esset li junior sestra del autora e filosofa Simone de Beauvoir

Hélène de Beauvoir studiat arte in Paris e ella devenit pictora. Ella maritat in li annu 1942 Lionel de Roulet in Portugal.

Hélène de Beauvoir esset un activista por li feminisme. Ella suportat initiative por li jure a abortion por féminas.

## Ovre
Hélène de Beauvoir esset un pictora del moderne. Su ovres have sovent expressiv formes e fort colores. Li tema de su picturas es sovent ligat con li feminisme.

### Important picturas
* 1949 Moissonneuse au Maroc
* 1949 Femme de Tanger
* 1954 Mondine au Chapeau Jaune
* 1955 Self Portrait
* 1968 Je t'aime, Ah Dis Le Avec Des Paves“
* 1977 Les Femmes Souffrent, Les Hommes Jugent
* 1986 Portrait de Simone en Veste Rouge
Charlie Loiselier

**Charlie Loiselier** es un actoressa de Francia de cinemá e de television, qui anc activ quam cantatora. Ella nascet ye li 7-im de decembre 2000  e ella ludet li rol del yun *Aurore* in li serie de Netflix Marianne in li annu 2019.

Charlie Loiselier es activ quam actoressa desde li annu 2013. In li annu 2023 ella ludet li cardinal rol in li film de television *Respire* de Jérôme Cornuau.

## Filmografie
### Filmes
* 2013 L'héritage (Curt-film)
* 2018 Deslembo 
* 2023 Les contre-courants (Curt film)

### Television
* 2014 Famille d'accueil quam Eliette (Seson 12)
* 2018 Camping Paradis quam Violette (Seson 10, episode 2)
* 2018 Plus belle la vie quam Sandy (Seson 14, 14 episodes)
* 2018  Munch (Seson 2, 2 episodes)
* 2018 Ma mère, le crabe et moi quam Isabelle (Film de television)
* 2019 Section de recherches quam Cloé Cabral (seson 13, episode 11)
* 2019 Balthazar quam Ninon Keller (Seson 2, Episode 1)
* 2019 Marianne (Serie de Netflix) quam li yun Aurore
* 2020-2022 Skam, quam Louise
* 2021 Liés pour la vie quam Emma Duval (Film de television)
* 2022 ReuSSS quam Ambre
* 2023 Respire quam Tessa Martinez (Film de television)
* 2025 Tout pour la lumière quam Maddie Duchassin
* 2026 Les Aventurières
Haluk Bilginer

**Nihat Haluk Bilginer** es un actor de cinemá, television e teatre e director de teatre de Turcia. Il nascet li 5-im de junio 1954 in Izmir, Turcia. Bilginer esset duvez maritat e havet un infante.

Haluk Bilginer studiat teatre in Ankara. Il es desde li annu 1978 activ quam actor. Inter 1980 e 1993 il laborat quam actor in li Reyatu Unit e ludet in series de television e in li teatre.

In li annu 1990 Haluk Bilginer fundat con Ahmet Levendoğlu e Zuhal Olcay li *Studio Teatre*. 

## Ligamentes extern

* Haluk Bilginer – IMDb
Sanae Takaichi

**Sanae Takaichi** (japanesi: 高市 早苗) es un féminin politico de Japan. Ella nascet li 7-im de marte 1961 in Yamatokōriyama in li prefectura Nara e ella es desde li 21-im de octobre 2025 li prim-ministre de Japan e desde li 4-im del octobre 2025 presidente del Liberal Democratic Partise de Japan. Sanae Takaichi es li unesim fémina in li oficie del prim-ministre de Japan.

## Vive personal e professional
Sanae Takaichi studiat economie in Kōbe. Pos su studies ella continuat studiar al Institute de Matushita e per li auxilie ella habitat e laborat in li parlament del USA inter 1987 e 1989. Pos su retorn Sanae Takaichi laborat quam jurnalist por li television.

Sanae Takaichi es desde li annu 2001 maritat con li ex-politico Taku Yamamoto e li cuple have tri infantes. Li cuple divorciat in li annu 2017, ma maritat in li annu 2021 denov.

## Political cariera
* 1993 Sanae Takaichi es electet in li parlament de Japan in li Dom del Representantes quam índependent candidate.
* 1994 Sanae Takaichi devenit membre del Liberal Partise, quel devenit un parte del Partise del Nov Frontiera.
* 1995-1996 Sanae Takaichi esset membre del Partise del Nov Frontiera.
* 1996 Sanae Takaichi devenit membre del Liberal Democratic Partise de Japan.
* 2014-2017 Sanae Takaichi esset ministre por interni aferes e comunicationes de Japan in li guvernament de Shinzō Abe.
* 2019-2020 Sanae Takaichi esset denov ministre por interni aferes e comunicationes de Japan in li guvernament de Shinzō Abe.
* 2025 Sanae Takaichi devenit li presidente del Liberal Democratic Partise de Japan li 4-im de ocotbre 2025 e li 21-im de octobre 2024 prim-ministre de Japan.

## Politico
Sanae Takaichi es regardat quam tre conservativ e nationalist politico.
Tiphaine Daviot

**Tiphaine Daviot** es un actoressa de Francia de cinemá, teatre e de television. Ella nascet ye li 12-im de decembre 1985  e ella ludet li rol del adult *Aurore* in li serie de Netflix Marianne in li annu 2019.

Tiphaine Daviot studiat teatre inter 2005 e 2007 e ella es activ quam actoressa desde li annu 2011.

## Filmografie
### Filmes
* 2011 Blanc (Curt-film)
* 2013 Eyjafjallajoküll  quam li amica de Cécile
* 2013 Le Vendeur de jouets 
* 2014 Hippocrate quam Jeanne
* 2014 Goal of the Dead première mi-temps  quam Célo
* 2014 Goal of the Dead : seconde mi-temps quam Cléo
* 2015 James Murdock et le Retour (Curt-film)
* 2015 La Vie très privée
* 2015 Qui c'est les plus forts ?
* 2017 L'Ascension 
* 2017 Les Bigorneaux d'Alice Vial  (Curt-fim) quam Zoé
* 2018 Notre Dame de la ZAD (Curt-film) quam Camille
* 2018 Lunaire de  (Curt-film) quam Sofia
* 2018 Contact inconnu (Curt-film) quam Sandra Mey
* 2018 Comme des rois quam Stella
* 2018 Demi-sœurs quam Emmanuelle
* 2018 Girls with Balls quam Jeanne
* 2019 Marilyn and I (Curt-film) quam Ludivine
* 2021 Presque 
* 2021 Fragile quam Jessica
* 2023 Jeff Panacloc : À la poursuite  quam Anne-Sophie
* 2025 Avec ou sans enfants quam Blanche

### Television
* 2011 Plus belle la vie (Serie de television) quam Eloïse Barrault (7 episodes)
* 2012 Joséphine, ange gardien (Serie de television) un episode.
* 2013 Commissaire Magellan quam Marion Galtier un episode
* 2013 :RIS police scientifique quam Claire un episode.
* 2014 Up and Down Ona quam Diane
* 2015 Lazy Company quam Jessica (seson 3)
* 2016 Dead Landes
* 2017-2019 Zone blanche quam Camille Laugier
* 2018 HP quam Sheila
* 2018 Coup de foudre à Bora Bora quam Céleste
* 2019 Marianne quam Aurore
* 2019 Alphonse Président quam Jessica Springer
* 2019 Dark Stories quam Audrey
* 2019 En famille quam Bonni
* 2020 Une belle histoire quam Charlotte
* 2021 J'ai tué mon mari quam Caldera
* 2021 L'Ami qui n'existe pas quam Eva
* 2022 Visitors quam Nancy
* 2022 Détox quam Léa
* 2022 Boomerang de Christian François quam Roxane
* 2023 Les Randonneuses quam Morgan
* 2024 Murder Club quam Amélia Delcourt
* 2024 Meurtres à Nîmes quam Alix Madrigal
* 2025 Ghosts: Fantômes en héritage quam Berthe
* 2025 Zonz quam Audrey
* 2025 Comme une ombre quam Magali Marciano
* 2026 Belphégor quam Chloé Séverin

### Internet-series
* 2017 Machine and Machinette quam Machinette
* 2017 Yes I Do quam Rachel
Gemma Arterton

**Gemma Christina Arterton** es un actoressa del Reyatu Unit de teatre, cinemá e television. Ella nascet ye li 2-im de februar 1986 in Gravesend, Kent in Anglia e devenit famosi per luder in li film de James Bond Quantum of Solace in li annu 2008  en quel el ludet li rol de *Strawberry Fields*.

Gemma Arterton es activ quam actoressa desde li annu 2003. Desde li annu 2016 ella es anc activ quam film-producent. In li annu 2013 Gemma Arterton ludet li rol de *Gretel* in li humorosi horror-film Hansel & Gretel: Witch Hunters. Ella anc ludet in li filmes *The Disappearance of Alice Creed* (2009), *Tamara Drewe* (2010), *Clash of the Titans* (2010), *Prince of Persia: The Sands of Time* (2010), *Their Finest* (2016), *The Escape* (2017), *Vita and Virginia* (2018), e *Culprits* (2023).

Gemma Arterton esset inter 2010 e 2015 maritat con Stefano Catelli e desde li annu 2019 ella es maritat con li actor Rory Keenan. Ella have un infante.
​
Özgür Özel

** Özgür Özel** es un politico de Turcia. Il nascet li 21-im de septembre 1974 in Manisa es desdeli 8-im de novembre 2023 li presidente del socialdemocratic-kemalist partise CHP quam successor de Kemal Kılıçdaroğlu.

## Personal e profesionala vive
Özgur Özel studiat famarcie in Izmir. Il laborat quam farmacist til li annu 2011, quande il esset electet in li parlament de Turcia.

Özgür Özel es maritat con Didem Özel e li cuple have un filia.

## Political cariera
Özgur Özel es membre del Republican Partise del Popul (CHP).
* 2011 Özgur Örel devenit membre del parlament de Turcia.
* 2015-2023 Özgur Örel esset vice-presidente del  Republican Partise del Popul (CHP).
* 2023 Özgur Örel devenit es ye 8-im novemvre 2023 electet quam presidente del socialdemocratic-kemalist partise CHP.
Patricia Schmidt

**Patricia Schmidt** es un Interlinguiste. Ella nascet li 21-im de junio 2010(?) in München e es li filia del Interlinguist Thomas Schmidt.

Patricia Schmidt es desde li annu 2025 activ in li internet por Interlingue. Ella es activ por li Facebook-gruppe de Interlingue, scri racontas, poemas e canzones in Interlingue. 

Patrica Schmidt iniciat li YouTube canal Noi canta in Interlingue-Occidental! in li junio 2025. Li musica del canal es creat del Intelegentie artificial Suno AI e ella scri li textus e crea li conceptiones del canzones.
de
Desde li octobre 2025 Patricia Schmidt scri li blog Li Luce de Interlingue. Ta ella publica su racontas, textus del canzones, original e traductet poemas.

Patricia e anc activ por li Wikipedie de Interlingue desde li 6-im de junio 2025.

## Ovres original in Interlingue
* 2025 *Li magical nocte de solsticie*, raconta, junio 2025, in Posta Mundi 47, p. 20-21 Posta Mundi 47.
* 2025 *Li calme de autun*, poema, octobre 2025, in li blog Li Luce de Interlingue Li calme de autun.
* 2025 *Blu ocules*, raconta por yunes, octobre 2025, in li blog Li Luce de Interlingue Blu Ocules.
* 2025 *Li ultim candel*, raconta, novembre 2025, in li blog Li Luce de Interlingue Li ultim candel.
* 2025 *[https://lucedeinterlingue.blogspot.com/2025/12/li-nigri-candel-raconta.html Li nigri candel]*, raconta, decembre 2025, in li blog Li Luce de Interlingue.

## Ligamentes extern
* Li Luce de Interlingue
* Noi Canta in Interlingue-Occidental!
Madeline Brewer

**Madeline Kathryn Brewer** es un actoressa del Unit States de America de cinemá e television. Ella nascet ye li 1-im de may 1992 in Pitman (New Jersey) e ella ludet in li tecnological horror-film Cam in li annu 2018 li cardinal rol de *Alice Ackermann alias Lola*.

Madeline Brewer studiat al *American Musical and Dramatic Academy* in New York e es desde li annu 2013 activ quam actoressa. Ella ludet in li series de Netflix Orange Is the New Black in li annu 2013 e Hemlock Grove inter 2014–2015. Madeline Brewer ludet inter li 2017 e 2025 in li serie de television The Handmaid's Tale li rol de *Janine Lindo* e li ril de *Brontë* in li serie de Netflix *You* in li annu 2025. Ella ludet anc li horror-film *Braid* (2018) e *The Ultimate Playlist of Noise* (2021).

Madeline Brewer es desde li annu 2025 maritat con Jack Thompson-Roylance.
​
Li Colonne del Victorie (Berlin)

**Li Colonne del Victorie** es un famosi monument in li cité capital de Germania Berlin. It monstra li deessa del victorie Victoria. 

Li momument esset constructet inter 1864 til 1873 del architecte Heinrich Strack. Li statue del Victoria esset creat del sculptor Friedrich Drake. It es constructet ex bronze e con aure covrit.

Li colonne have un altore de 67 metres. Li monument esset al Königsplatz, ma translocat inter 1938 e 1939 al Tiergarten. Li habitantes de Berlin nomina li monument "Gold Else" (Aurin Else). 

Li monument esset constructet por memorar li guerres por li unition de Germania in li 19-im secul.
Cory Edwards

**Cory Edwards** es un actor, film-director e comico del Unit States de America. II nascet li 21-im de august 1968 in Anderson (Indiana).

In li annu 1999 Cory Edwards aparit in li film *Chillicothe* de su fratre Todd Edwards quam actor. In li annu 2005 il directet li film *Hoodwinked!*. Por ti film Cody Edwards esset anc activ quam actor de voce.

Cory Edwards es maritat con Vicki Edwards e li cuple have du infantes.
Bay de Ha Long

**Bay de Ha Long** es un territoria in Golfe de Tonkin in li nord de Vietnam. Li territoria have un area de circa 1500 quadrat-kilometres. Desde li annu 1994 li Bay de Ha Long es sur li liste del UNESCO por li heredie del natura. 

Li nómine *Ha Long* siginifica in vietnamesi li *descendent dracon*. Li Bay de Ha Long es situat in li nord-ost de Vietnam in li provincia Quảng Ninh. Li Bay de Ha Long include 1969 insuletttes e carst-roccas.

Li Bay de Ha Long es un popular destination de turisme in Vietnam.
Neve Campbell

**Neve Adrianne Campbell** es un actoressa de Canada de cinemá e television. Ella nascet ye li 3-im de octobre 1973 Guelph (Ontario) e ella devenit famosi por luder li rol de *Sidney Prescott* in li serie de horror-filmes Scream desde li annu 1996.

Neve Campbell es activ quam actor desde li annu 1989. Su unesim grand successe esset li serie de television *Party of five* in quel ella ludet li rol de Julia Salinger inter 1994 e 2000. In li annu 1996 Neve Campbell ludet li rol de Bonnie Harper in li horror-film The Craft. Inter 2016 e 2017 ella ludet in li serie de Netflix House of Cards.

Neve Campbell esset duvez maritat e es duvez divorciat. Ella have du infantes.